75. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 308 της  8/29 Οκτ.1997 (ΦΕΚ Α΄220) Καθορισμός των ειδικών προνομίων που απολαύουν οι ανώτατοι αξιωματικοί των Ενόπλων Δυνάμεων που διατηρούν τον επίτιμο τίτλο τους. Έχοντας υπόωη: α.Τη διάταξη της παρ. 9 του άρθρ. 22 του Νόμ. 2439/96 (Α΄219) β.Την υπ’ αριθ. 4 Απόφαση της 10ης/1997 Συνεδρίασης του Συμβουλίου Αρχηγών Ενόπλων Δυνάμεων. γ.Το άρθρ. 29Α του Νόμ. 1558/85 (Α΄137), το οποίο προστέθηκε με το άρθρ. 27 του Νόμ. 2081/92 (Α΄154), και αντικαταστάθηκε με το άρθρ. 1 παρ. 2α του Νόμ. 2469/97 (Α΄38) και το γεγονός ότι από τις διατάξεις του παρόντος δεν προκαλείται επιβάρυνση εις βάρος του κρατικού προϋπολογι-σμού. δ. Την υπ’ αριθ. 423/97 γνωμοδότηση Ε΄ Τμήματος του Συμβουλίου της Επικρατείας, με πρόταση του Υπουργού Εθνικής Άμυνας, αποφασίζουμε: Άρθρ.1.- Οι ανώτατοι αξιωματικού των Ενόπλων Δυνάμεων οι οποίοι διατηρούν τον επίτιμο τίτλο τους, σύμφωνα με τις διατάξεις του άρθρ. 22 του Νόμ. 2439/96 (Α΄219), απολαύουν τα εξής προνόμια: α.Προσαγορεύονται με τον τίτλο τους. β.Διατηρούν τις στρατιωτικές τους, αντί για τις αστυνομικές τους ταυτότητες. γ.Διατηρούν τη σειρά προβαδίσματος και έπονται μόνο των εν ενεργία συναδέλφων τους που κατέχουν την ίδια ή αντίστοιχη θέση. δ.Καταγράφονται σε ιδιαίτερες επετηρίδες επιτίμων οι οποίες τηρούνται με μέριμνα των αντιστοίχων Κλάδων Ενόπλων Δυνάμεων. ε.Κκατά τις Εθνικές Εορτές έχουν δικαίωμα να προσέρχονται με στολή. Ειδικά για τους Επίτιμους Αρχηγούς ΓΕΕΘΑ και τους Αρχηγούς των Γενικών Επιτελείων Στρατού, Ναυτικού και Αεροπορίας καθώς και για τους Επίτιμους Διοικητές Στρατιάς, Γενικούς Επιθεωρτές Στρατού, Αρχηγούς Στόλου και Αρχηγούς Τακτικής Αεροπορίας, όταν προσέρχονται στις Εθνικές Εορτές ή στις κοινωνικές ή υπηρεσιακές εκδηλώσεις, διατίθεται από τον αντίστοιχο Κλάδο Ενόπλων Δυνάαμεων, εφόσον το επιθυμούν, υπηρεσιακό όχημα. Οι αναφερόμενοι  στο προηγούμενο εδάφιο, όταν προσέρχονται με στολή, συνοδεύονται, εφόσν το επιθυμούν, από Υπασπιστή. στ.Καλούνται σε κοινωνικές ή υπηρεσιακές εκδηλώσεις του Κλάδου Ενόπλων Δυνάμεων από τον οποίο προέρχονται και υποχρεωτικά στις κοινωνικές ή υπηρεσιακές εκδηλώσεις της μονάδας ή υπηρεσίας της οποίας φέρουν τον τίτλο του επίτιμου Διοικητού ή Διευθυντού. ζ.Καλούνται να δίδουν διαλέξεις σε Ανώτατα Στρατιωτικά Εκπαιδευτικά Ιδρύματα, Στρατιωτικές Σχολές και Κέντρα Εκπαιδεύσεως και των τριών Κλάδων των Ενόπλων Δυνάμεων. Έναρξη ισχύος-Καταργούμενες διατάξεις ΄Αρθρ.2.-1. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 2.Από τη θέση σε ισχύ του παρόντος καταργείται το Β. Δ. 854/69 (Α΄282). (Μετά τη σελ. 230,438)  Σελ. 230,439 Τεύχος 1386 Σελ. 1 Ιεραρχία και προαγωγές Αξιωματικών 36.Γ.α.74-75 